Tiong agih bekalan perubatan, keperluan asas
BINTULU:  Ahli Parlimen Bintulu Datu Seri Tiong King
Sing mengagihkan bantuan bekalan perubatan dan barangan keperluan asas kepada
masyarakat Bintulu semalam. Tiong bekata, selepas berminggu-minggu
berhubung dengan China untuk mendapatkan ratusan ribu topeng pembedahan, peralatan perlindungan peribadi (PPE), perisai
muka dan stoking pembedahan, memeriksa kualiti, memastikan logistik dan kastam
ditangani dengan baik, akhirnya bekalan ini tiba di Bintulu dari Guangzhou dan dibawa kepada kakitangan barisan
hadapan kita. “Kita semua perlu memainkan peranan kita
untuk membantu pahlawan berperang dengan pandemik ini. Kita semua tahu ia tidak
mudah, perjuangan ini untuk menyembuhkan Malaysia daripada Covid-19,” kata
beliau. “Anggota polis yang
menguatkuasakan Perintah Kawalan Pergerakan (PKP) akan
berhadapan
sukar. Para petugas dalam perkhidmatan
perubatan tahu apa-apa kesilapan akan mempunyai risiko yang terlalu tinggi. “Kita semua harus bersama-sama dalam
perjuangan ini. Sedikit perjuangan pada masa ini tidak akan terlalu banyak
untuk dibayar,” kata Tiong. Beliau turut mengucapkan terima kasih
kepada semua yang berusaha keras membantu di dalam usaha ini. Sementara itu, Pusat Khidmat Masyarakat
P.217 Bintulu mula mengagihkan bantuan barangan keperluan asas  kepada golongan miskin dan ibu tunggal. Bantuan berupa beras, minyak masak,
makanan dalam tin, biskut, kopi, teh dan sebagainya itu bagi meringankan beban
masyarakat di kawasan Parlimen Bintulu yang terjejas susulan Perintah Kawalan
Pergerakan (PKP). Tiong berharap sumbangan yang diberikan
itu secara tidak langsung membantu dalam meringankan beban setiap keluarga yang
tidak dapat keluar mencari rezeki atau bekerja sepanjang tempoh PKP
dilaksanakan. Pengagihan akan dilakukan secara
berperingkat dan beliau berharap penduduk bersabar. 
See author's posts
